Üks kõige sõnakamaid uue seaduse vastaseid on olnud Saksamaa  suurim mängutootja Crytek. Crytek on juba väga pikalt kritiseerinud kogu ettevõtmist, toonitades, et seaduse mõju ei saa olema ainult mängutööstuse keskne. Mängutööstus on tarkvaratööstuse lahutamatu ja küllalt suur osa ning kui seadusandlus sunnib firmasi oma tegevuses korrektuure tegema, siis tähendab see automaatselt kogu sektoris ajude riigist äravoolu, mis omakorda laiemas plaanis vähendab Saksamaa konkurentsivõimet ning sellesse sektorisse tehtavaid investeeringuid. Samuti võib augusti lõpupoole Kölnis toimuv igaastane GDC Europe mängumess jääda Saksamaal viimaseks, kuna järgmine aasta võib 90% mängude presenteerimine olla selles riigis seadusevastane.